CELEX: 32007R0828
Language: lt
Date: 2007-07-13 00:00:00
Title: 2007 m. liepos 13 d. Komisijos reglamentas (EB) Nr. 828/2007 dėl nuolatinių ir laikinųjų leidimų naudoti tam tikrus pašarų priedus (Tekstas svarbus EEE)

14.7.2007   
            
            
               LT
            
            
               Europos Sąjungos oficialusis leidinys
            
            
               L 184/12
            
         
      KOMISIJOS REGLAMENTAS (EB) Nr. 828/2007
   2007 m. liepos 13 d.
   dėl nuolatinių ir laikinųjų leidimų naudoti tam tikrus pašarų priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį, 9d straipsnio 1 dalį ir 9e straipsnio 1 dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mitybai reikalingas leidimas.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos leidimų naudoti pašarų priedus prašymams, pateiktiems pagal Direktyvos 70/524/EEB nuostatas iki Reglamento (EB) Nr. 1831/2003 taikymo pradžios.
            
         
               (3)
            
            
               Prašymai išduoti leidimus naudoti šio reglamento prieduose išvardytus pašarų priedus buvo pateikti iki Reglamento (EB) Nr. 1831/2003 taikymo pradžios.
            
         
               (4)
            
            
               Komisijai iki Reglamento (EB) Nr. 1831/2003 taikymo pradžios buvo pateiktos pastabos dėl šių prašymų, kaip numatyta Direktyvos 70/524/EEB 4 straipsnio 4 dalyje. Todėl tie prašymai ir toliau turi būti nagrinėjami taip, kaip nurodyta Direktyvos 70/524/EEB 4 straipsnyje.
            
         
               (5)
            
            
               Endo-1,4-beta-ksilanazės, gautos iš Trichoderma longibrachiatum (MUCL 39203), preparatą pirmą kartą buvo leista laikinai naudoti mėsiniams viščiukams Komisijos reglamentu (EB) Nr. 1436/98 (3). Kartu su prašymu išduoti neribotam laikui leidimą naudoti mėsiniams viščiukams skirtą preparatą buvo pateikti nauji duomenys. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį preparatą, kaip nurodyta šio reglamento I priede, turėtų būti leista naudoti neribotą laiką.
            
         
               (6)
            
            
               Endo-1,4-beta-ksilanazės, gautos iš Trichoderma longibrachiatum (IMI SD 135), preparatą pirmą kartą buvo leista laikinai naudoti mėsiniams kalakutams Komisijos reglamentu (EB) Nr. 1353/2000 (4). Buvo pateikti nauji duomenys, pagrindžiantys prašymą dėl leidimo neribotą laiką naudoti šį preparatą kalakutams. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį preparatą, kaip nurodyta šio reglamento II priede, turėtų būti leista naudoti neribotą laiką.
            
         
               (7)
            
            
               Buvo pateikti nauji duomenys, pagrindžiantys prašymą dėl leidimo naudoti didelį kiekį astaksantino turintį Phaffia rhodozyma (ATCC SD-5340) preparatą lašišoms ir upėtakiams ketverius metus. 2006 m. sausio 25 d. Europos maisto saugos tarnyba (EMST) pateikė nuomonę dėl šio preparato naudojimo. Vertinimo rezultatai rodo, kad Direktyvos 70/524/EEB 9e straipsnio 1 dalyje nustatytos sąlygos tokiam leidimui gauti yra įvykdytos. Todėl šį preparatą, kaip nurodyta III priede, turėtų būti leista laikinai naudoti ketverius metus.
            
         
               (8)
            
            
               Šių prašymų vertinimo rezultatai rodo, kad darbuotojams apsaugoti nuo prieduose aprašomų priedų poveikio reikės laikytis tam tikros tvarkos. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (5).
            
         
               (9)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   I priede nurodytą preparatą, priklausantį fermentų grupei, leidžiama neribotą laiką naudoti kaip gyvūnų mitybos priedą šiame priede nustatytomis sąlygomis.
   2 straipsnis
   II priede nurodytą preparatą, priklausantį fermentų grupei, leidžiama neribotą laiką naudoti kaip priedą gyvūnų mityboje tame priede nustatytomis sąlygomis.
   3 straipsnis
   III priede nurodytą preparatą, priklausantį dažiklių, įskaitant pigmentus, grupei, leidžiama laikinai ketverius metus naudoti kaip priedą gyvūnų mityboje tame priede numatytomis sąlygomis.
   4 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. liepos 13 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (3)  OL L 191, 1998 7 7, p. 15.
   
      (4)  OL L 155, 2000 6 28, p. 15.
   
      (5)  OL L 183, 1989 6 29, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2007/30/EB (OL L 165, 2007 6 27, p. 21).
   
      I PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro
               
            
                  Fermentai
               
            
                  E 1641
               
               
                  Endo-1,4-beta-ksilanazė
                  EC 3.2.1.8
               
               
                  Endo-1,4-beta-ksilanazės, gautos iš Trichoderma longibrachiatum (MUCL 39203), preparatas, kurio mažiausias aktyvumas:
                  
                               
                           
                           
                              Kieto pavidalo: 1 500 AXC/g (1)
                              
                           
                        
                               
                           
                           
                              Skysto pavidalo: 200 AXC/ml
                           
                        
               
                  Mėsiniai viščiukai
               
               
                  —
               
               
                  55 AXC
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro: 55–100 AXC.
                           
                        
                              3.
                           
                           
                              Naudoti kombinuotuose pašaruose, turinčiuose daug nekrakmolingų polisacharidų (daugiausia arabinoksilanų), pvz., kurių sudėtyje yra daugiau kaip 50 % kviečių.
                           
                        
               
                  Neribotas
               
            
         (1)  1 AXC – tai fermento kiekis, atpalaiduojantis 17,2 mikromolio redukuojančių cukrų (maltozės ekvivalentai) per minutę iš avižų ksilano, esant 4,7 pH ir 30 °C temperatūrai.
   
   
      II PRIEDAS
      
                  Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro
               
            
                  Fermentai
               
            
                  E 1617
               
               
                  Endo-1,4-beta-ksilanazė
                  EC 3.2.1.8
               
               
                  Endo-1,4-beta-ksilanazės, gautos iš Trichoderma longibrachiatum (IMI SD 135), preparatas, kurio mažiausias aktyvumas:
                  
                               
                           
                           
                              Kieto pavidalo: 6 000 EPU/g (1)
                              
                           
                        
                               
                           
                           
                              Skysto pavidalo: 6 000 EPU/ml
                           
                        
               
                  Mėsiniai kalakutai
               
               
                  —
               
               
                  1 050 EPU
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro: 1 050–3 000 EPU.
                           
                        
                              3.
                           
                           
                              Naudoti kombinuotuose pašaruose, turinčiuose daug nekrakmolingų polisacharidų (daugiausia arabinoksilanų), pvz., kurių sudėtyje yra daugiau kaip 40 % kviečių.
                           
                        
               
                  Neribotas
               
            
         (1)  1 EPU – tai fermento kiekis, atpalaiduojantis 0,0083 mikromolio redukuojančių cukrų (ksilozės ekvivalentai) per minutę iš avižų speltos ksilano, esant 4,7 pH ir 30 °C temperatūrai.
   
   
      III PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro
               
            
                  Dažikliai, įskaitant pigmentus
               
            
                  E 161y
               
               
                  Didelį kiekį astaksantino turintis preparatas
                  
                     Phaffia rhodozyma
                  
                  (ATCC SD-5340)
               
               
                  Koncentruota Phaffia rhodozyma (ATCC SD-5340) mielių biomasė, negyva, kurios viename priedo kilograme astaksantino yra ne mažiau kaip 10,0 g
               
               
                  Lašišos
               
               
                  —
               
               
                  —
               
               
                  100
               
               
                  Didžiausias kiekis išreiškiamas astaksantinu.
                  Naudoti leidžiama tik žuvims, vyresnėms nei šeši mėnesiai.
                  Galima leisti naudoti priedo ir kantaksantino mišinį, jei bendra astaksantino ir kantaksantino koncentracija kilograme visaverčio pašaro nėra didesnė nei 100 mg.
               
               
                  2011 m. rugpjūčio 3 d.
               
            
                  Upėtakiai
               
               
                  —
               
               
                  100